《下水船 暮次丹阳宿周丹申斋中同汤谷宾夜话》
清代·陈维崧

风吼庱亭树，曛黑难投逆旅。径诣君家，呼酒喃喃尔汝。

此间路。一派涛轰沙莽，几阵烟凄风苦。

凭栏顾，霸气荒终古。笑问寄奴何处。若为吾歌，吾为若拍张舞。

天将曙。起扫车箱冰花，争火仆夫寒语。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。